Anna Jacobsen

Anna Johanna Jacobsen (sørsamisk Jaahkenelkien Aanna; født Kappfjell 30. oktober 1924, død 2. april 2004) var en forkjemper for sørsamisk språk og kultur.Åke Jünge. «Foregangskvinna». Klassekampen, 22.4.2004. Også i Adresseavisen, 15.4.2004Solens døtre ; samisk nettside fra Helgeland museumÅke Jünge. «Til minne om Anna Jacobsen - Jaahkenelkien Aanna : (30.10.1924-2.4-2004)». Årbok for Namdalen 2006Åke Jünge. «Den sørsamiske stemmen : portrett av Anna Jacobsen». I Samar i sør : artiklar om sørsamiske forhold. Utgitt av Høgskolen i Nord-Trøndelag, 2000. Først trykt i Namdal arbeiderblad, 15.4.1992  

Hun ble født inn i en sørsamisk familie som drev med reindrift, og faren hennes var en av foregangsmennene innen samisk organisering. Hjemme hos henne snakket man sørsamisk, og hun lærte ikke norsk før hun begynte på sameskolen i Havika utenfor Namsos på slutten av 1930-tallet. Interessen for det sørsamiske språket ble vekket på skolen. Da hun i godt voksen alder tok artium, hadde hun sørsamisk som sidemål i stedet for nynorsk. Hun gikk videre og studerte nordsamisk, tysk og sørsamisk på universitetsnivå, og ble den første som tok en eksamen på sørsamisk.

På hjemplassen, Majavatn, arrangerte hun såkalte «språkreir» for oppvoksende samer. På disse var det kun lov å snakke samisk. Hun underviste også i samisk på flere skoler. På 70-tallet var hun aktiv for å bevare sameskolen i Hattfjelldal, og hun var også talskvinne for en aksjon for å opprette et samisk kultursenter i bygden. I dag er dette kjent som Sijti Jarnge. Hun var også aktiv i arbeidet for å starte et sørsamisk teater.

Jacobsen var språkkonsulent for Samisk Utdanningsråd fra 1987 til 1991, og jobbet aktivt med å utgi ordbøker.Samiske stedsnavn. Grane og Hattfjelldal. Anna Jacobsen intervjuet av Trond Raaum; NRK, 1988 Hun startet også sitt eget forlag hvor hun gav ut flere tekster. I flere år hadde hun og ansvar for innslag på sørsamisk på NRK. Barneboka Åvla (2013) er basert på eventyr hun fortalte i NRK Sápmi.Åvla; Saemien Sijte Intervju og andre lydopptak med henne er publisert av Arkivverket.Fem fortellinger av Anna Jacobsen; Samisk arkiv, Arkivverket

Sammen med Bierna Bientie oversatte hun Markusevangeliet til sørsamisk. Dette ble utgitt av Bibelselskapet i 1993 under tittelen Jupmelen rijhke lea gietskesne (Guds rike er nær).

I Salmer 1997 er det fire tekster hun har oversatt til sørsamisk, og i Norsk salmebok 2013 har hun med fire oversettelser og en egenskrevet tekst.

 Utmerkelser 
For arbeidet sitt for sørsamisk språk og kultur fikk hun flere priser
 Kongens fortjenstmedalje i sølv 
 Nordland fylkes kulturpris
 Hattfjelldal kommunes kulturpris
 Æreslektor ved Høgskolen i Nesna

 Referanser 

Kategori:Norske salmediktere
Kategori:Samiske forfattere
Kategori:Sørsamene
Kategori:Personer fra Hattfjelldal kommune
Kategori:Fødsler i 1924
Kategori:Dødsfall i 2004